Ο **Ζέρσον ντε Ολιβέιρα Νούνες** (πορτογαλικά : *Gérson de Oliveira Nunes*), γνωστός ως **Ζέρσον** (πορτογαλική προφορά: [ˈʒɛʁsõ], γεννήθηκε 11 Ιανουαρίου 1941), είναι Βραζιλιάνος πρώην ποδοσφαιριστής που αγωνιζόταν ως μέσος. Ένας από τους καλύτερους Νοτιοαμερικανούς στη θέση του όλων των εποχών, έγινε ευρέως γνωστός ως «ο εγκέφαλος» της ομάδας της Βραζιλίας που κέρδισε το Παγκόσμιο Κύπελλο του 1970 στο Μεξικό.

Βιογραφία
---------

Ο Ζέρσον προέρχονταν από ποδοσφαιρική οικογένεια και γρήγορα κατευθύνθηκε προς το άθλημα του ποδοσφαίρου. Μέσα σε ένα χρόνο από το επαγγελματικό του ντεμπούτο για τη Φλαμένγκο το 1959, κλήθηκε στη βραζιλιάνικη ομάδα στους Παναμερικανικούς Αγώνες στο Σικάγο. Ένα χρόνο αργότερα, ήταν ο κορυφαίος της ομάδας στους Ολυμπιακούς Αγώνες της Ρώμης, όπου σημείωσε τέσσερα γκολ, αλλά η Βραζιλία δεν κατάφερε να φτάσει πέρα ​​από τη φάση των ομίλων. Εντυπωσίασε ευρωπαϊκούς συλλόγους αλλά αυτός προτίμησε να παραμείνει στην πατρίδα του με το νεαρό της ηλικίας του να παίζει τον πρωτεύοντα ρόλο. Το 1961 κλήθηκε στην Εθνική ανδρών της Βραζιλίας και είχε προεπιλεγεί για τη συμμετοχή του στο Παγκόσμιο Κύπελλο του 1962, όμως ένας τραυματισμός τον κράτησε μακριά από τη διοργάνωση.

Το 1963 επέλεξε να μετακομίσει στην Μποταφόγκο που διέθετε ιδιαίτερα ισχυρή ομάδα την εποχή εκείνη. Στη νέα του ομάδα έγινε ένας από τους πιο γνωστούς Βραζιλιάνους παίκτες της γενιάς του, κερδίζοντας το Τουρνουά Ρίο-Σάο Πάολο το 1964 και το 1965, το Πρωτάθλημα Ρίο ντε Τζανέιρο το 1967 και το 1968 και το Εθνικό Πρωτάθλημα το 1968, τον πρώτο εθνικό τίτλο στην ιστορία της Μποταφόγκο.

Ως παίκτης συνδύαζε την τεχνική και το εξαιρετικά ισχυρό αριστερό σουτ με την ευφυΐα και την ιδιαίτερη ικανότητα να ελέγχει το παιχνίδι από το κέντρο. Το σουτ του του έδωσε το ψευδώνυμο  *Canhotinha de Ouro* ("χρυσό αριστερό πόδι"). Θεωρήθηκε στην αρχή της καριέρας του διάδοχος του Ντίντι. 
Στο Παγκόσμιο Κύπελλο του 1966 συμμετείχε μόνο σε ένα αγώνα και όπως και όλη η εθνική Βραζιλίας η διάκριση δεν ήρθε. Στο Παγκόσμιο Κύπελλο του 1970 είχε σημαντικό λειτουργικό ρόλο στην εντυπωσιακή ομάδα που κατέκτησε το τρόπαιο για τρίτη φορά, και έμεινε γνωστή ως η ομάδα των «πέντε δεκαριών» με τους Πελέ (Σάντος), Ριβελίνο (Κορίνθιανς), Ζαϊρζίνιο (Μποταφόγκο), Τοστάο (Κρουζέιρο) και τον Ζέρσον να αγωνίζονται μαζί. Η ομάδα θεωρείται ευρέως ως η καλύτερη όλων των εποχών σε μία διοργάνωση. Ο Ζέρσον ήταν ο καλύτερος παίκτης στη νίκη με 4—1 επί της Ιταλίας στον τελικό, όπου σημείωσε και ένα γκολ. Ο τελικός χαρακτηρίστηκε από πολλούς ως *futebol arte* (ποδόσφαιρο τέχνη) εναντίον *futebol de resultado* (ποδόσφαιρο για το αποτέλεσμα). Συμπεριλήφθηκε στην καλύτερη ομάδα της διοργάνωσης. Συνολικά, αγωνίστηκε 70 φορές για τη Βραζιλία, σημειώνοντας 14 τέρματα.

Τίτλοι και διακρίσεις
---------------------

**Φλαμένγκο**

* Τουρνουά Ρίο-Σάο Πάολο : 1961
* Κρατικό Πρωτάθλημα Ρίο ντε Τζανέιρο: 1963

**Μποταφόγκο**

* Τουρνουά Ρίο-Σάο Πάολο (2) : 1964, 1966
* Taça Brasil : 1968
* Κρατικό Πρωτάθλημα Ρίο ντε Τζανέιρο (2) : 1967, 1968

**Σάο Πάολο**

* Κρατικό πρωτάθλημα του Σάο Πάολο (2) : 1970, 1971

**Φλουμινένσε**

* Κρατικό Πρωτάθλημα Ρίο ντε Τζανέιρο : 1973

**Βραζιλία**

* Παγκόσμιο Κύπελλο : 1970

**Ατομικές διακρίσεις**

* Καλύτερη ομάδα Παγκόσμιου Κυπέλλου : 1970
* Hall of Fame του Μουσείου Ποδοσφαίρου της Βραζιλίας

Παραπομπές
----------

1. ↑  «IFFHS ALL TIME SOUTH AMERICA MEN'S DREAM TEAM». Αρχειοθετήθηκε από το πρωτότυπο στις 7 Απριλίου 2022. Ανακτήθηκε στις 7 Απριλίου 2022.
2. ↑  «Panamerican Games 1959 (Chicago)». Ανακτήθηκε στις 18 Ιουλίου 2021.
3. 1 2  «Ζέρσον». Ανακτήθηκε στις 19 Ιουλίου 2021.
4. 1 2  «GÉRSON: THE BRAIN OF BRAZILIAN FOOTBALL». Ανακτήθηκε στις 18 Ιουλίου 2021.
5. ↑  «Gerson de Oliveira Nunes». Ανακτήθηκε στις 18 Ιουλίου 2021.
6. ↑  «GÉRSON de Oliveira Nunes». Ανακτήθηκε στις 18 Ιουλίου 2021.
7. ↑  «Pele and the 20 Greatest Brazilian Footballers of All Time». Ανακτήθηκε στις 17 Ιουλίου 2020.
8. ↑  «BRAZIL, 1970 AND THE MOST BEAUTIFUL FOOTBALL IN HISTORY». Ανακτήθηκε στις 25 Αυγούστου 2020.
9. ↑  «Η «ασύλληπτη» Βραζιλία του Μουντιάλ 1970». Αρχειοθετήθηκε από το πρωτότυπο στις 18 Ιουλίου 2021. Ανακτήθηκε στις 18 Ιουλίου 2021.
10. ↑  «Βραζιλία 1970: Απλά η καλύτερη». Ανακτήθηκε στις 30 Ιουλίου 2021.
11. ↑  «The greatest teams of all time». Αρχειοθετήθηκε από το πρωτότυπο στις 22 Ιουνίου 2022. Ανακτήθηκε στις 22 Ιουνίου 2022.
12. ↑  «50 years on, 1970 World Cup-winning team remains Brazil's greatest ever». Ανακτήθηκε στις 21 Ιουνίου 2020.
13. ↑  «World Cup History: 1970». Ανακτήθηκε στις 18 Νοεμβρίου 2020.
14. ↑  «Brazil 1970: The Pinnacle of Achievement». Ανακτήθηκε στις 18 Ιουλίου 2021.
15. ↑  «FIFA World Cup All-Star Team». Αρχειοθετήθηκε από το πρωτότυπο στις 30 Ιουνίου 2016. Ανακτήθηκε στις 8 Ιουνίου 2020. CS1 maint: Unfit url (link)
16. ↑  «Gérson de Oliveira Nunes - International Appearances». Ανακτήθηκε στις 18 Ιουλίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζέρσον** |